Vefsíðan Deadline.com segir að kvikmyndafyrirtækið 20 th Century Fox hafi keypt dreifingarréttinn að kvikmyndagerð leikstjórans breska á teiknimyndabókum Mark Millar og Dave Gibbon , The Secret Service , og stefnt sé að því að myndin fari í bíó árið 2014 . Vaughn kom fyrst að verkefninu árið 2011 , stuttu eftir að hann var búinn með X-Men : First Class , og nú virðist sem myndin sé loksins tilbúin til að fara á næsta stig , en vefsíðan segir að tökur muni hefjast í ágúst nk . Vaughn sér sjálfur um aðlögun teiknimyndabókanna að hvíta tjaldinu í félagi við Jane Goldman , en sögurnar fjalla um gamalreyndan leyniþjónustumann sem fær það verkefni að þjálfa ungan frænda sinn á sama tíma og hann þarf að finna týndar vísindaskáldsgöguhetjur , rannsaka morð á hverri einustu persónu í litlum bæ og rannsaka drungalegt leyndarmál þar sem Mount Everest kemur við sögu . Vaughn og Goldman hafa unnið saman í mörg ár . Auk þess að skrifa X-Men : First Class þá skrifaði handritsdúóið handritin að bæði Kick-Ass og Stardust . Síðan Vaughn leikstýrði sinni fyrstu mynd Layer Cake árið 2004 , með Daniel Craig – James Bond , í aðalhlutverki , þá hefur Vaughn verið eftirsóttur leikstjóri og það verður spennandi að sjá hvernig hann vinnur úr The Secret Service .